CELEX: 32022R0663
Language: lt
Date: 2022-04-21 00:00:00
Title: Komisijos įgyvendinimo reglamentas (ES) 2022/663 2022 m. balandžio 21 d. kuriuo dėl aukštos kokybės jautienos iš Paragvajaus tarifinės kvotos dydžio iš dalies keičiamas Įgyvendinimo reglamentas (ES) 2020/761

2022 4 22   
               
               
                  LT
               
               
                  Europos Sąjungos oficialusis leidinys
               
               
                  L 121/9
               
            
         KOMISIJOS ĮGYVENDINIMO REGLAMENTAS (ES) 2022/663
         2022 m. balandžio 21 d.
         kuriuo dėl aukštos kokybės jautienos iš Paragvajaus tarifinės kvotos dydžio iš dalies keičiamas Įgyvendinimo reglamentas (ES) 2020/761
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio pirmos pastraipos a punktą,
         kadangi:
         
                     (1)
                  
                  
                     Komisijos įgyvendinimo reglamentu (ES) 2020/761 (2) nustatytos žemės ūkio produktų importo ir eksporto tarifinių kvotų, kurioms taikoma importo ir eksporto licencijų sistema, valdymo taisyklės, pakeičiami ir panaikinami tam tikri aktai, kuriais leista pradėti naudoti šias kvotas, ir numatomos konkrečios taisyklės;
                  
               
                     (2)
                  
                  
                     Jungtinei Didžiosios Britanijos ir Šiaurės Airijos Karalystei (toliau – Jungtinė Karalystė) išstojus iš Sąjungos, Sąjunga ir Jungtinė Karalystė pranešė kitoms Pasaulio prekybos organizacijos (PPO) narėms, kad jų dabartiniai patekimo į rinką lygiai bus išlaikyti tarpusavyje paskirstant Sąjungos tarifines kvotas. To paskirstymo metodika ir 27 ES valstybių narių tarifinės kvotos dydžiai yra nustatyti Europos Parlamento ir Tarybos reglamente (ES) 2019/216 (3);
                  
               
                     (3)
                  
                  
                     tačiau Sąjungos tarifinės kvotos, kurios nėra įtrauktos į Sąjungai skirtą PPO sąrašą, neturėjo būti paskirstytos;
                  
               
                     (4)
                  
                  
                     vis dėlto Reglamentu (ES) 2019/216 1 000 tonų, išreikštų produkto svoriu, aukštos kokybės šviežios, atšaldytos arba užšaldytos jautienos importo tarifinė kvota, kurią leista pradėti naudoti remiantis Tarybos reglamentu (EB) Nr. 1149/2002 (4) ir kuri nėra įtraukta į Sąjungai skirtą PPO sąrašą, buvo neteisingai paskirstyta. Nuo 2021 m. sausio 1 d. jos dydis buvo klaidingai sumažintas;
                  
               
                     (5)
                  
                  
                     Europos Parlamento ir Tarybos reglamentu (ES) 2022/111 (5) iš dalies pakeista Reglamento (ES) 2019/216 priedo A dalis, iš paskirstytų kvotų sąrašo išbraukiant Paragvajaus kilmės aukštos kokybės galvijų mėsos, šviežios, atšaldytos arba užšaldytos, tarifinei kvotai skirtą eilutę;
                  
               
                     (6)
                  
                  
                     Įgyvendinimo reglamente (ES) 2020/761 būtina vėl nurodyti pradinį aukštos kokybės jautienos iš Paragvajaus tarifinės kvotos, kurios eilės numeris – 09.4455, kiekį;
                  
               
                     (7)
                  
                  
                     todėl Įgyvendinimo reglamentas (ES) 2020/761 turėtų būti atitinkamai iš dalies pakeistas;
                  
               
                     (8)
                  
                  
                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2020/761 VIII priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. balandžio 21 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 347, 2013 12 20, p. 671.
         
            (2)  2019 m. gruodžio 17 d. Komisijos įgyvendinimo reglamentas (ES) 2020/761, kuriuo nustatomos Europos Parlamento ir Tarybos reglamentų (ES) Nr. 1306/2013, (ES) Nr. 1308/2013 ir (ES) Nr. 510/2014 taikymo taisyklės, susijusios su licencinių tarifinių kvotų valdymo sistema (OL L 185, 2020 6 12, p. 24).
         
            (3)  2019 m. sausio 30 d. Europos Parlamento ir Tarybos reglamentas (ES) 2019/216 dėl tarifinių kvotų, nustatytų Sąjungai skirtame PPO sąraše, paskirstymo po Jungtinės Karalystės išstojimo iš Sąjungos, kuriuo iš dalies keičiamas Tarybos reglamentas (EB) Nr. 32/2000 (OL L 38, 2019 2 8, p. 1).
         
            (4)  2002 m. birželio 27 d. Tarybos reglamentas (EB) Nr. 1149/2002, atidarantis autonomines aukštos kokybės jautienos importo kvotas (OL L 170, 2002 6 29, p. 13).
         
            (5)  Europos Parlamento ir Tarybos reglamentas (ES) 2022/111 2022 m. sausio 25 d. kuriuo iš dalies keičiamas Reglamentas (ES) 2019/216, kiek tai susiję su aukštos kokybės jautienos iš Paragvajaus Sąjungos tarifine kvota (OL L 19, 2022 1 28, p. 1).
      
      
         
            PRIEDAS
            Įgyvendinimo reglamento (ES) 2020/761 VIII priedo tarifinės kvotos, kurios eilės numeris yra 09.4455, lentelės eilutė „Kiekis (kg)“ pakeičiama taip:
            
               
                           „Kiekis (kg)
                           
                        
                        
                           1 000 000  kg (mėsa be kaulų)“